CELEX: 62018TA0195
Language: mt
Date: 2020-05-13 00:00:00
Title: Kawża T-195/18: Sentenza tal-Qorti Ġenerali tat-13 ta’ Mejju 2020 – Talanton vs Il-Kummissjoni (“Klawżola ta’ arbitraġġ – Is-Seba’ Programm Kwadru għall-Attivitajiet ta’ Riċerka, ta’ Żvilupp Teknoloġiku u ta’ Dimostrazzjoni (2007-2013) – Kuntratt Pocemon – Spejjeż eliġibbli – Rimbors parzjali tas-somom imħallsa – Eżerċizzju abbużiv ta’ drittijiet kuntrattwali – Prinċipju ta’ bona fide – Aspettattivi leġittimi – Oneru tal-prova – Kontrotalba”)

29.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 215/28
            
         
      Sentenza tal-Qorti Ġenerali tat-13 ta’ Mejju 2020 – Talanton vs Il-Kummissjoni
      (Kawża T-195/18) (1)
      
      (“Klawżola ta’ arbitraġġ - Is-Seba’ Programm Kwadru għall-Attivitajiet ta’ Riċerka, ta’ Żvilupp Teknoloġiku u ta’ Dimostrazzjoni (2007-2013) - Kuntratt Pocemon - Spejjeż eliġibbli - Rimbors parzjali tas-somom imħallsa - Eżerċizzju abbużiv ta’ drittijiet kuntrattwali - Prinċipju ta’ bona fide - Aspettattivi leġittimi - Oneru tal-prova - Kontrotalba”)
      (2020/C 215/33)
      Lingwa tal-kawża: il-Grieg
      
         Partijiet
      
      
         Rikorrenti: Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (Palaio Faliro, il-Greċja) (rappreżentanti: K. Damis u M. Angelopoulos, avukati)
      
         Konvenuta: Il-Kummissjoni Ewropea (rappreżentanti: R. Lyal u A. Kyratsou, aġenti, assistiti minn G. Gerapetritis, avukat)
      
         Suġġett
      
      Minn naħa, talba bbażata fuq l-Artikolu 272 TFUE u intiża sabiex jiġi kkonstatat li l-ispejjeż li r-rikorrenti ddikjarat fil-kuntest tal-ftehim ta’ sussidju Nru 215952 dwar l-eżekuzzjoni tal-proġett imsemmi “A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases”, konkluż fil-kuntest tas-Seba’ Programm Kwadru għall-Attivitajiet ta’ Riċerka, ta’ Żvilupp Teknoloġiku u ta’ Dimostrazzjoni (2007-2013), kienu eliġibbli u li t-talba, mill-Kummissjoni, għar-rimbors tas-sommom ta’ EUR 481 835,56 u ta’ EUR 29 694,10, fir-rigward tal-imsemmi ftehim ta’ sussidju, kienet tikkostitwixxi ksur tal-obbligi kuntrattwali tagħha, kif ukoll, min-naħa l-oħra, kontrotalba intiża sabiex ir-rikorrenti tiġi kkundannata tħallas is-somma ta’ EUR 481 835,56, miżjuda bl-interessi.
      
         Dispożittiv
      
      
                  1)
               
               
                  Ir-rikors huwa miċħud.
               
            
                  2)
               
               
                  Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon hija kkundannata tirrimborsa lill-Kummissjoni Ewropea, bħala spejjeż mhux eliġibbli, is-somma ta’ EUR 481 835,56, miżjuda bl-interessi moratorji b’rata ta’ 3,5 % b’effett mis-26 ta’ Frar 2018.
               
            
                  3)
               
               
                  Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon hija kkundannata tirrimborsa lill-Kummissjoni Ewropea, bħala kumpens fil-forma ta’ somma f’daqqa, is-somma ta’ EUR 29 694,10, miżjuda bl-interessi moratorji b’rata ta’ 3.5 % b’effett mis-26 ta’ Frar 2018.
               
            
                  4)
               
               
                  Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon hija kkundannata għall-ispejjeż.
               
            
         (1)  ĠU C 211, 18.6.2018.